open-index/open-wikipedia-markdown huggingface dataset:
কুডা লুম্পিং

**কুডা লুম্পিং** ( জাভানিজ : ꦗꦫꦤ꧀ꦏꦺꦥꦁ, **জারান কেপাং** বা **জাথিলান**, ইন্দোনেশিয়ান : **কুদা লুম্পিং** বা **কুদা কেপাং**, ইংরেজি: **ফ্ল্যাট হর্স** ) হল একটি ঐতিহ্যবাহী জাভানিজ নৃত্য যা পোনোরোগো, পূর্ব জাভা, ইন্দোনেশিয়ার পিক দে পিক হর্সমেন দল থেকে উদ্ভূত। নর্তকরা বোনা বাঁশ থেকে তৈরি এবং রঙিন রঙ এবং কাপড় দিয়ে সজ্জিত ঘোড়া চড়েন। নৃত্যটির মাধ্যমে ঘোড়ায় চড়া সৈন্যদের চিত্রিত করা হয়। এছাড়াও কুডা লুম্পিং নাচে জাদুর কৌশল অন্তর্ভুক্ত।  নর্তক নৃত্য পরিবেশন করার সময়, কাঁচ চিবানো, চাবুকের মার খাওয়া বা গরম কয়লার প্রভাব প্রতিরোধ ইত্যাদি জাদুর কৌশল দেখায়।

যদিও নৃত্যটি জাভা, ইন্দোনেশিয়ার স্থানীয়, তবে এটি সুরিনাম, মালয়েশিয়া এবং সিঙ্গাপুরের জাভানিজ সম্প্রদায়ের দ্বারাও পরিবেশিত হয়। .

## উৎপত্তি
এই নৃত্য ইন্দোনেশিয়ার জাভা দ্বীপ থেকে উদ্ভূত। এই নৃত্যের উৎপত্তি সম্পর্কে দুটি মত আছে। প্রথম মত অনুযায়ী, ডাচ ঔপনিবেশিক শক্তির বিরুদ্ধে ডিপোনেগোরোর যুদ্ধ থেকে এই নাচের শৈলী, যুদ্ধের একটি আনুষ্ঠানিক পুনর্বিন্যাস হিসাবে উদ্ভূত। দ্বিতীয় তত্ত্ব অনুসারে এর উৎপত্তির ইতিহাস ডাচদের বিরুদ্ধে মাতরম যুগের সৈন্যদের উপাখ্যানে নিহিত আছে।

## নৃত্য পরিবেশন
[বাম|থাম্ব| ১৯০০ থেকে ১৯৪০ সালের মধ্যে [জাভা দ্বীপ|জাভাতে একটি ব্যক্তিগত বাড়ির উঠোনে কুদা কেপাং খেলায় লাঠি ঘোড়ার নর্তক এবং সঙ্গীতজ্ঞরা অংশ নিচ্ছেন]]
কুডা লুম্পিং নৃত্য বিশেষ উৎসব বা অনুষ্ঠান উদযাপনে  যেমন ছেলের খতনা বা উত্তরণের আচার ইত্যাদিতে সঞ্চালিত হতে পারে। এটি একটি বাস্কার শৈলীর বিনোদন হিসাবে বিবেচিত। এটি সাধারণত একটি বেষ্টিত এলাকায় প্রদর্শিত হয়, যেখানে দর্শকদের নর্তকদের থেকে আলাদা রাখা হয়।

*কুডা লুম্পিং* ঐতিহ্যগতভাবে স্থানীয় সম্প্রদায়ের পুরুষদের একটি দল দ্বারা সঞ্চালিত হয়। এই দলে দুই থেকে আটজন থাকতে পারে। পরিবেশনকারীরা বেতের ঘোড়ায় চড়ে এবং নাচ করে এবং তার সাথে ঐতিহ্যবাহী বাদ্যযন্ত্র যেমন আংক্লুং, গং এবং ডগ-ডগ ড্রাম ইত্যাদি বাজানো হয়। পরিবেশনের প্রাথমিক অংশের পর যখন একজন নর্তক একটি আত্মবিভোর ভাব অবস্থায় প্রবেশ করেন, ঐতিহ্যগতভাবে বিশ্বাস করা হয় এই সময় নর্তকের   উপর অতিপ্রাকৃত সত্তার ভর হয়। *সাং হায়াং জারানে* শ্রোতারা সমবেত গান গেয়ে পরিবেশনায় অংশগ্রহণ করে।

আত্মবিভোর নর্তক ঘাস খাওয়ার বা জল পান করার ভান করে। অন্য অভিনয়শিল্পী বা শামান তাদের নির্দেশ দেওয়ার জন্য একটি চাবুক ব্যবহার করে। কিছু পরিবেশনায় আত্মবিভোর নর্তকরা কয়লার উপর হাঁটতে থাকে অথবা কাঁচ বা আগুন খাওয়ার কৌশল দেখায় যা বিভিন্ন দুর্ঘটনার কারণ হতে পারে। নৃত্যশিল্পীরা দর্শকদের সাথে মত আদান প্রদান করেন ও তাদের কাছে পরিবেশনার জন্য অর্থ চেয়ে থাকেন। কিছু কিছু এলাকায় নর্তকরা ভবিষ্যদ্বাণীও প্রদান করেন। অভিনয়কারীরা দাবি করেন যে ভর হওয়ার পর তারা সেসময়ের অবস্থার কথা কিছু মনে রাখতে পারেন না।

## তথ্যসূত্র

বিষয়শ্রেণী:জাভার নৃত্য
বিষয়শ্রেণী:ইন্দোনেশিয় লোকনৃত্য
চেচেন জাতি

**চেচেন জাতি**  (  , , আদি চেচেন: Нахчой, *Naxçoy*)-যা ঐতিহাসিকভাবে *কিস্তি* এবং *দুর্দজুক* নামেও পরিচিত–হলো পূর্ব ইউরোপের উত্তর ককেশাসে বসবাসকারী নাখ জনগোষ্ঠীর একটি উত্তর-পূর্ব ককেশীয় জাতিগোষ্ঠী।  চেচেনরা উত্তর ককেশাসের বৃহত্তম জাতিগোষ্ঠী  এবং নিজেদেরকে **নোখচি** ( একবচন: নখচি/নোখচো, নাখচুও/নাখ্চে) বলে উল্লেখ করে। চেচেনদের অধিকাংশ মুসলিম  এবং তারা রাশিয়ার একটি প্রজাতন্ত্র চেচনিয়ায় বাস করে।

উত্তর ককেশাস ইতিহাস জুড়ে বহুবার আক্রমণ করা হয়েছে। এর বিচ্ছিন্ন ভূখণ্ড এবং চেচেনদের দ্বারা বসতি স্থাপন করা এলাকায় বহিরাগতদের কৌশলগত মূল্য চেচেন সম্প্রদায়ের নীতিতে অনেক অবদান রেখেছে এবং এর জাতীয় চরিত্র গঠনে সাহায্য করেছে।

চেচেন সমাজ ঐতিহ্যগতভাবে সমতাবাদী এবং অনেক স্বায়ত্তশাসিত স্থানীয় গোষ্ঠীর আশেপাশে সংগঠিত, যাকে টিপস বলা হয়।
## তথ্যসূত্র

বিষয়শ্রেণী:ককেশীয় জাতিগোষ্ঠী
বিষয়শ্রেণী:ককেশাস মানুষ
বিষয়শ্রেণী:মধ্যপ্রাচ্যের জাতিগোষ্ঠী
বিষয়শ্রেণী:ইরাকের জাতিগোষ্ঠী
বিষয়শ্রেণী:জর্ডানের জাতিগোষ্ঠী
বিষয়শ্রেণী:কাজাখস্তানের জাতিগোষ্ঠী
বিষয়শ্রেণী:রাশিয়ার জাতিগোষ্ঠী
বিষয়শ্রেণী:সিরিয়ার জাতিগোষ্ঠী
বিষয়শ্রেণী:তুরস্কের জাতিগোষ্ঠী
বিষয়শ্রেণী:ইউরোপের আদিবাসী
রাজবর্ধন হাঙ্গারগেকার

**রাজবর্ধন হাঙ্গারগেকার** (; জন্ম ১০ নভেম্বর ২০০২) একজন ভারতীয় ক্রিকেটার। ২০২০-২১ সৈয়দ মুশতাক আলি ট্রফিতে মহারাষ্ট্রের হয়ে ১৬ জানুয়ারী ২০২১-এ তার টুয়েন্টি২০ অভিষেক হয়। তিনি ২১ ফেব্রুয়ারী ২০২১ তারিখে মহারাষ্ট্রের হয়ে ২০২০-২১ বিজয় হাজারে ট্রফিতে তার লিস্ট এ অভিষেক করেছিলেন।  ২০২১ সালের ডিসেম্বরে, ওয়েস্ট ইন্ডিজে ২০২২ অনূর্ধ্ব-১৯ ক্রিকেট বিশ্বকাপের জন্য তাকে ভারতের দলে নাম দেওয়া হয়েছিল। 

২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগের নিলামে চেন্নাই সুপার কিংস তাকে কিনে নেয়।

৩১ মার্চ ২০২৩-এ, ২০২৩ ইন্ডিয়ান প্রিমিয়ার লিগে চেন্নাই সুপার কিংসের হয়ে আইপিএলে অভিষেক হয়।  অভিষেক ম্যাচে গুজরাত টাইটান্সের বিপরীতে ৪ ওভারে ৩৬ রানের বদৌলতে ৩টি উইকেট লাভ করে।

## তথ্যসূত্র

## বহিঃসংযোগ
* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:মহারাষ্ট্রের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
নিম ফুলের মধু

***নিম ফুলের মধু*** হল একটি ২০২২ সালের ভারতীয় বাংলা নাটক টেলিভিশন ধারাবাহিক যা ১৪ নভেম্বর ২০২২-এ জি বাংলায় মুক্তি পায় এবং ৯ মার্চ ২০২৫ এ অন্তিম বার সম্প্রচারিত হয়।ধারাবাহিকটির সব পর্ব ডিজিটাল প্ল্যাটফর্ম জি৫-এ উপলব্ধ হয়। অলোকপর্ণা দত্ত চরিত্রে পল্লবী শর্মা এবং সৃজন দত্ত চরিত্রে রুবেল দাস অভিনয় করেছেন। 

## পটভূমি
পর্ণা ৪ সদস্যের একটি ছোট পরিবারে বেড়ে ওঠে এবং একটি যৌথ পরিবারের সদস্য সৃজনের সাথে বিয়ে করে। সেখানে তার শাশুড়ির সাথে মানিয়ে নেওয়ার এক লড়াই শুরু হয়। সেখানে তার পাশে দাঁড়ায় ঠাম্মি। বিয়ের পর প্রথম বছর যেনো নিম ফুলের মধু। তেতোটুকু পার করলেই পাওয়া যাবে মিঠের হদিস। পর্ণা কিভাবে পাবে সেই মিঠের হদিস?

## অভিনয়ে

### প্রধান

 
* সৃজন দত্ত চরিত্রে রুবেল দাস - অমিতেশ ও কৃষ্ণার ছেলে, পর্ণার স্বামী, হেমনালিনীর দ্বিতীয় নাতি, বর্ষার ভাই, অয়ন ও চয়নের কাকাতো ভাই।
* অলোকপর্ণা দত্ত (বিবাহপূর্ব বসু) ওরফে পর্ণা চরিত্রে পল্লবী শর্মা - প্রিয়তোষ এবং সর্বাণীর মেয়ে, পিকলুর বড় বোন, সৃজনের স্ত্রী।
 

### অন্যান্য

* প্রিয়তোষ বসু চরিত্রে বিশ্বনাথ বসু - সর্বাণীর স্বামী, পর্ণা এবং পিকলুর বাবা।
* সর্বাণী বসু চরিত্রে সংযুক্তা রায় চৌধুরী - প্রিয়তোষের স্ত্রী, পর্ণা এবং পিকলুর মা।
* পিকলু বসু চরিত্রে ঋষভ চক্রবর্তী - সর্বাণী এবং প্রিয়তোষের ছেলে, পর্ণার ছোট ভাই।
* হেমনালিনী দত্ত চরিত্রে লিলি চক্রবর্তী - দত্ত পরিবারের প্রধান, অনিমেশ, অমিতেশ এবং অখিলেশের মা, কৃষ্ণা এবং ললিতার শাশুড়ি, অয়ন, চয়ন, সৃজন এবং বর্ষার ঠাকুমা।
* রুচিরা চরিত্রে সৌমি চক্রবর্তী - পর্ণার বন্ধু, চয়নের স্ত্রী। 
* বর্ষা দত্ত চরিত্রে শৈলী ভট্টাচার্য - কৃষ্ণা এবং অমিতেশের মেয়ে, সৃজনের বোন, অয়ন এবং চয়নের কাকাতো বোন।
* কৃষ্ণা দত্ত চরিত্রে অরিজিতা মুখোপাধ্যায় - অমিতেশের স্ত্রী, সৃজন এবং বর্ষার মা, পর্ণার শাশুড়ি। দত্ত পরিবারের মেজো বউ।
* অমিতেশ দত্ত চরিত্রে অর্ঘ্য মুখার্জী - হেমনলিনীর মেজ ছেলে, কৃষ্ণার স্বামী, সৃজন এবং বর্ষার বাবা, পর্ণার শ্বশুর।
* মৌমিতা দত্ত চরিত্রে মানসী সেনগুপ্ত - অয়নের স্ত্রী, ললিতা এবং অখিলেশের পুত্রবধূ, তিন্নির বড় বোন।
* অয়ন দত্ত চরিত্রে শঙ্কর মালাকার - ললিতা এবং অখিলেশের বড় ছেলে, মৌমিতার স্বামী, চয়নের বড় ভাই।
* তিন্নি চরিত্রে নবনীতা মালাকার - মৌমিতার বোন 
* ললিতা দত্ত চরিত্রে তনুশ্রী গোস্বামী- অখিলেশের স্ত্রী, অয়ন এবং চয়নের মা, মৌমিতার শাশুড়ি। দত্ত পরিবারের বড় বউ।
* অখিলেশ দত্ত চরিত্রে সুব্রত গুহ রায়- হেমনলিনীর বড় ছেলে, ললিতার স্বামী, অয়ন এবং চয়নের বাবা, মৌমিতার শ্বশুর।
* অনিমেষ দত্ত চরিত্রে প্রসূন গুইন - হেমনলিনীর ছোট ছেলে, অমিতেশ এবং অখিলেশের ছোট ভাই।
* চয়ন দত্ত চরিত্রে উদয় প্রতাপ সিংহ - ললিতা এবং অখিলেশের ছোট ছেলে, অয়নের ছোট ভাই, সৃজন এবং বর্ষার খুড়তুতো বোন। রুচিরা-র স্বামী।

## তথ্যসূত্র

বিষয়শ্রেণী:ভারতীয় নাট্য টেলিভিশন ধারাবাহিক
বিষয়শ্রেণী:২০২২-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:জি বাংলার মৌলিক অনুষ্ঠান
লেগং

**লেগং** হল বালিনিজ নৃত্যের একটি রূপ। এটি একটি পরিমার্জিত নৃত্য শৈলী যা আঙুলের জটিল নড়াচড়া, জটিল পদচালনা, অভিব্যক্তিপূর্ণ অঙ্গভঙ্গি এবং মুখের অভিব্যক্তির সমন্বয়ে গড়ে উঠেছে।

## উৎপত্তি
সম্ভবত উনিশ শতকে রাজকীয় বিনোদনের জন্য লেগং নৃতের উদ্ভব  হয়েছিল। কিংবদন্তি আছে যে সুকাওয়াতির এক রাজপুত্র অসুস্থ হয়ে পড়েছিলেন এবং একটি প্রাণবন্ত স্বপ্ন দেখেছিলেন যেখানে দুটি মেয়ে গেমলান সঙ্গীতে নৃত্য পরিবেশন করছিল। সুস্থ হয়ে উঠলে তিনি এ ধরনের নাচ বাস্তবে পরিবেশনের ব্যবস্থা করেন। অন্যরা বিশ্বাস করেন যে লেগং এর উদ্ভব হয়েছে *সাংঘ্যং দেদারি* থেকে। দেদারি অনুষ্ঠানে দুজন বালিকা থাকে যারা স্বেচ্ছাকৃতভাবে আত্মাকে ধারণ করে।  পাবলিক উৎসবেও লেগং নাচ করা হয়। লেগং নৃত্যনাট্য থেকে উদ্ধৃতাংশ পর্যটকদের জন্য পরিবেশন করা হয়।

## নৃত্যশিল্পী
ডান|থাম্ব|260x260পিক্সেল| দুই প্রাক-কিশোর মেয়ে লেগং নাচ করছে।
ঐতিহ্যগতভাবে, লেগং নৃত্যে সেই বালিকারা ভাগ নিতে পারে, যারা বয়ঃসন্ধিতে পৌঁছায়নি। তারা প্রায় পাঁচ বছর বয়স থেকে কঠোর নৃত্য প্রশিক্ষণ শুরু করে। এই নর্তকীদের সমাজে উচ্চ মর্যাদা দেওয়া হয় এবং তারা সাধারণত রাজকীয় ব্যক্তি বা ধনী বণিকদের স্ত্রী হয়ে ওঠেন।  বিয়ের পর তারা রীতি অনুসারে তাদের নৃত্যচর্চা বন্ধ করে দেয়। যাইহোক, বর্তমান ইন্দোনেশিয়ায় সমস্ত বয়সের নর্তকীরা লেগং নৃত্যে অংশগ্রহণ করতে পারে।  নারীদের পোশাকে পুরুষদেরও লেগং নৃত্যে অংশ নিতে দেখা গেছে 

## প্রকারভেদ
ঐতিহ্যগতভাবে, পনেরো ধরনের *লেগং* নৃত্যের কথা জানা যায়। প্রতিটি নৃত্যের প্রদর্শনের অবধি, দেহ আন্দোলন এবং উপস্থাপনার শৈলী ভিন্ন। উল্লেখযোগ্য লেগং নৃত্যের প্রকারগুলি হলঃ 

* *লেগং বাপাং সবাব*
* *লেগং জেবোগ*
* *লেগং ক্র্যাটন*
* *লেগং কুন্তির*
* *লেগং লাসেম*
* *লেগং রাজা সিনা*
* *লেগং সেমারন্দনা*
* *লেগং সুদাসর্না*

## তথ্যসূত্র

বিষয়শ্রেণী:বালির নৃত্য
বিষয়শ্রেণী:ইন্দোনেশিয় লোকনৃত্য
লিকোক পুলো

**লিকোক পুলো** একটি ঐতিহ্যবাহী নৃত্য যা ইন্দোনেশিয়ার আচেহ থেকে উদ্ভূত। স্থানীয় ভাষায় *লিকোক* কথার অর্থ হল নাচের অংগ সঞ্চালনা, অন্যদিকে *পুলো* কথার মানে হল দ্বীপ। পুলো বলতে এখানে সুমাত্রা দ্বীপের উত্তর প্রান্তে একটি ছোট দ্বীপকে বোঝানো হয়েছে। এই দ্বীপকে ব্রুহ দ্বীপ বা বেরাস দ্বীপ নামেও অভিহিত করা হয়।

এই নৃত্যটির উদ্ভব হয় ১৮৪৯ সালের দিকে। এটি তৈরি করেছিলেন একজন প্রাচীন মুসলিম ধর্মগুরু যিনি সমুদ্রে ভেসে গিয়ে পুলো আচেহর চড়ায় আঁটকা পড়েছিলেন। এই নৃত্যটি ধান রোপণের পরে বা ধান কাটার পরে আনুষ্ঠানিকভাবে প্রদর্শিত হয়। অনুষ্ঠানটি সাধারণত রাতে অনুষ্ঠিত হয় যদিও নাচের প্রতিযোগিতা সারা রাত ধরে সকাল পর্যন্ত চলতে পারে। মাটির উপর উবু হয়ে একই  রেখায় বসে বা কাঁধে কাঁধ মিলিয়ে পরিবেশন করা হয়।

চেহ নামক একটি প্রধান নৃত্যকার এই নৃত্য পরিবেশনার কেন্দ্রবিন্দু। দুই রাপাই শিল্পী তার পিছনে বা বামে এবং ডান পাশে থাকে। নৃত্য চলাকালীন নৃত্যশিল্পীর শরীরের শুধুমাত্র উপরের অঙ্গ যেমন হাত ও মাথার সঞ্চালনা হয়। নৃত্য আন্দোলন ও শরীরের আন্দোলনের স্বকীয়তা নৃত্যশিল্পীর দক্ষতার উপর নির্ভর করে। নৃত্যের সময় সামনের দিকে, বাম বা ডান দিকে, উপরে এবং সামনে থেকে পিছন দিকে অথাবা বৃত্তাকারভাবে বিভিন্ন দিকে অংগ সঞ্চালনা হয়। নৃত্যের গতি প্রথমে ধীর থাকে, তারপর দ্রুত হয়।

## তথ্যসূত্র

বিষয়শ্রেণী:ইন্দোনেশিয় লোকনৃত্য
ব্রজগোপাল মান্না

**ব্রজগোপাল মান্না** (১৯৪০ - ২৮ মার্চ ১৯৯৮) ছিলেন একজন ভারতীয় বাঙালি চিত্রশিল্পী। বিশ শতকের দ্বিতীয়ার্ধে জলরং, তেলরঙ ইত্যাদির বাইরে রেখায় নগরচিত্র ধরে রাখতে কলকাতায় যে চারজন শিল্পী দক্ষতায় খ্যাতিমান ছিলেন তাদের অন্যতম হলেন ব্রজগোপাল। অন্যরা ছিলেন ডেসমন্ড ডয়েগ, সমীর বিশ্বাস এবং রথীন মিত্র। 

## সংক্ষিপ্ত জীবনী

ব্রজগোপাল মান্নার জন্ম ব্রিটিশ ভারতের কলকাতার জানবাজারে। তাঁর পিতামহ ছিলেন বিশিষ্ট চিত্রকর। ব্রজগোপাল ইন্ডিয়ান আর্ট কলেজ ও রবীন্দ্রভারতীর কৃতি ছাত্র ছিলেন। 

প্রথম জীবনে অল্প কিছুদিন রেলস্টেশনে নাম লেখার কাজ ছাড়া তিনি চাকরি করেন নি। পরে গ্রাসাচ্ছাদনের জন্য তিনি *তিনকড়ি পটুয়া* নামে ফরমায়েসি পোট্রেট এঁকেছেন, এমনকি সাইনবোর্ড পর্যন্ত করেছেন। প্রতিকৃতি আঁকিয়ে হিসাবে তাঁর খ্যাতি ছিল। এর মাঝে তিনি কলকাতা শহরের অজস্র স্থাপত্যের স্কেচ তথা রেখাচিত্র এঁকেছেন দক্ষতার সঙ্গে। প্রসঙ্গত, উল্লেখ করা যায় যে পুরানো কলকাতার এমন কোন ঐতিহাসিক প্রাসাদ, ঘরবাড়ি ছিল না যা তাঁর তুলি বা কলমে ধরা পড়ে নি। 

তাঁর কিছু গল্প, কিছু শিল্প সমালোচনা, জীবন ও কর্ম বিষয়ে নানা প্রবন্ধ স্থানীয় সাময়িক পত্রিকায় প্রকাশিত হয়েছিল।

ব্রজগোপাল অকৃতদার ছিলেন। শেষ বয়সে অর্থাভাবে কাজ বন্ধ হয়ে যায়। শেষে অন্নাভাবে, অপুষ্টিতে ও করাল ব্যাধিতে আক্রান্ত হয়ে সবার অগোচরে তিনি মৃত্যুবরণ করেন। 

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি শিল্পী
বিষয়শ্রেণী:ভারতীয় শিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
যুক্তিফুল

***যুক্তি ফুল*** বা তিতাকুঞ্জ লতা (বৈজ্ঞানিক নাম: *Marsdenia volubilis*) (হিন্দিতে - অকড় বেল, অসমে-হেমজিরন্তি লতা, সংস্কৃতে - বহুপর্ণী বা বহুবল্লী) হল অ্যাপোসাইনাম পরিবারের একপ্রকার সপুষ্পক লতাগুল্ম জাতীয় উদ্ভিদ। দক্ষিণ-পূর্ব এশিয়া মহাদেশের নাতিশীতোষ্ণ অঞ্চলে বিশেষকরে ভারত,বাংলাদেশ ও চিনদেশে জন্মায় গাছটি। তবে উদ্ভিদটির আদি নিবাস ভারতবর্ষই।

## আঞ্চলিক নাম
বাংলায় এই লতাগুল্মটিকে *যুক্তি ফুল* বলা হয়। তবে সাধারণভাবে ইংরেজিতে Sneeze Wort, cotton milk plant,Green milkweed climber বা Green wax flower নামে বলা হলেও দেশের বিভিন্ন প্রান্তে বিভিন্ন নামে পরিচিত। 
* অসমে : হেমজিরন্তি লতা বা খামাল লতা; 
* হিন্দি ভাষাভাষী অঞ্চলে: अकड़ बेल (Akad bel),हरणडोडी (harandodi);
* তামিলনাড়ু: "কোদিপ্পালাই"( കൊടിപ്പാല) বা ankara-valli (அங்காரவல்லி);
* কেরল : কোটিপ্পালা (kotippala) বা "ওয়াট্টাক্কা" (വട്ടകാക്കക്കൊടി);
* মারাঠা অঞ্চল:हरणदोडी (harandodi)
* গুজরাট :হিরণদোডি। (હીરનડોડી)

## বিবরণ

তিতাকুঞ্জ লতা বা যুক্তিফুলের গাছটি শক্ত লম্বা লতানো প্রকৃতির। এটি প্রধানত কোন অবলম্বনকে কেন্দ্র করে বেড়ে ওঠে। গাছের পাতা ৩-৬ ইঞ্চি লম্বা ও ২-৪ ইঞ্চি চওড়া হয়ে থাকে। মার্চ-এপ্রিল (চৈত্র-বৈশাখ) মাসে হালকা সবুজ রঙের থোকা থোকা সুন্দর ফুল ফোটে গাছটির। ফুলটি স্বাদ ও ঔষধি গুণে ভরপুর। স্বাদ অল্প তিক্ত হওয়ায় অনেকে ফুলটিকে আবার "তিতা কুঙ্গা"ও বলে থাকেন।
## উপকারিতা
যুক্তিফুল এবং এর ফল সাধারণত সব্জি হিসাবেই ব্যবহৃত হয়। প্রাকৃতিক ভাবে বঙ্গাব্দের চৈত্র-বৈশাখ মাসে পাওয়া যায় বলে প্রকৃতির দান হিসাবে গ্রীষ্মকালীন সবজির যে যে  উপকারিতা পাওয়া তা হল-
# গ্রীষ্মকালীন রোগব্যাধি যেমন- বসন্ত, জন্ডিস রোগ প্রতিহত করতে, নানারকমের চর্মরোগ নিরাময়ে কার্যকরী।
# কোলেস্টেরল ও ডায়াবেটিস নিয়ন্ত্রণে সহায়তা করে।
# যকৃতের স্বাস্থ্য ভালো রাখে।

## গ্যালারি

File:Dregea_volubilis_(L.f.)_Benth._ex_Hook.f._(48922285613).jpg|alt=Climber| লতা
File:WattakakaCreeperPune_04.jpg|alt=Bush| লতাগুল্ম
File:Sneezing_Silk_(5893850775).jpg|alt=Inflorescence| পুষ্পমঞ্জরী
File:Dregea_volubilis_fruits_at_Madayipara_(1).jpg|alt=Fruit| ফল
File:Sneeze Wort (Dregea volubilis).jpg|thumb|যুক্তিফুল


## তথ্যসূত্র

বিষয়শ্রেণী:ফিলিপাইনের উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
ইন্দোনেশীয় মোমবাতি নাচ

**মোমবাতি নাচ** যা স্থানীয় ভাষায় **তারি লিলিন** নামে পরিচিত**,** একটি ইন্দোনেশিয়ান নৃত্য যা একদল নর্তক ও একদল সঙ্গীতশিল্পী একত্রে পরিবেশন করে। নর্তকীরা প্রতিটি হাতের তালুতে রাখা থালায় বা পাত্রে আলোকিত মোমবাতি স্থাপন করে নৃত্য পরিবেশন করে। নর্তকরা দলে দলে নাচেন ও নাচের সময় প্লেটগুলিকে সাবধানে ঘোরান যাতে প্লেটটি সর্বদা অনুভূমিক থাকে এবং মোমবাতিগুলি নিভে না যায়। এই নাচের শৈলীর উৎপত্তি ইন্দোনেশিয়ার সুমাত্রায়।

## ইতিহাস
এই নৃত্যের উৎস স্থানীয় লোককাহিনী। লোককাহিনীতে লেখা আছে যে প্রাচীনকালে একটি মেয়ে ছিল যাকে তার হবু স্বামী ব্যবসার জন্য ফেলে রেখে চলে গিয়েছিল। একদিন মেয়েটি তার বাগদানের আংটি হারিয়ে ফেলে, তারপর সে একটি প্লেটে রাখা মোমবাতি ব্যবহার করে গভীর রাত পর্যন্ত এটির সন্ধান করেছিল। এখান থেকেই তারি তিলিন বা মোমবাতি নাচের জন্ম এবং গ্রামের মেয়েদের মধ্যে পরিচিতি শুরু হয়।

## পরিবেশনা
মোমবাতি নাচ শুধুমাত্র ঐতিহ্যগত অনুষ্ঠানে পরিবেশিত হয়। এই নাচের মাধ্যমে স্থানীয় সম্প্রদায় ঈশ্বরের প্রতি কৃতজ্ঞতা করে। সময়ের সাথে সাথে এই নাচ এখন শুধুমাত্র ঐতিহ্যবাহী অনুষ্ঠানের জন্যই নয়, শিল্প এবং বিনোদন হিসাবেও পরিবেশিত হয়।

এই নৃত্যের বৈশিষ্ট্য এবং অনন্যতা হল মোমবাতির। নৃত্যশিল্পীরা উভয় হাতেই জ্বলন্ত মোমবাতিসহ একটি ছোট প্লেট ধারণ করে। নর্তকীরা দলে দলে মোমবাতি সম্বলিত প্লেটটিকে সাবধানে ঘুরিয়ে নৃত্য পরিবেশন করে। প্লেটটি যেন পরে না যায় এবং সর্বদা নর্তকীর তালুর উপরে থাকে তা নিশ্চিত করার জন্য এটি করা হয়।

এই মোমবাতি নাচের সাথে ঐতিহ্যবাহী বাদ্যযন্ত্র এবং বেশ কিছু আধুনিক বাদ্যযন্ত্র ব্যবহার করা হয়। বাদ্যযন্ত্রগুলি হল গিটার, বেহালা, অ্যাকর্ডিয়ান, গং, টোক-টোক, ড্রাম এবং বনং।

## তথ্যসূত্র

বিষয়শ্রেণী:ইন্দোনেশিয় লোকনৃত্য
ওলেগ নৃত্য

**ওলেগ** ইন্দোনেশিয়ার বালি দ্বীপ থেকে উদ্ভূত ঐতিহ্যবাহী বালিনী নৃত্যে যা ভ্রমরের বন্য জীবনের প্রতীক স্বরূপ অনন্য এক নৃত্যকলা। কখনও কখনও একে বাম্বলবি ডান্স' নামেও অভিহিত করা হয়।

## নৃত্য পরিবেশন
*ওলেগ* একজন পুরুষ এবং মহিলা নৃত্যশিল্পী দ্বারা সঞ্চালিত হয়। এই নৃত্যের কাহিনীর পটভুমি একটি বাগানের দৃশ্য যেখানে মৌমাছিরা গুঞ্জন করছে এবং ফুল থেকে মধু সংগ্রহ করছে। পুরুষ নর্তক একটি পুরুষ মৌমাছি ও মহিলা নর্তকী একটি স্ত্রী মৌমাছির প্রতিনিধিত্ব করে। কামুক পুরুষ মৌমাছি এক ফুল থেকে অন্য ফুলে স্ত্রীকে তাড়া করে যা নৃত্যের অংগ সঞ্চালনার মাধ্যমে ফুটিয়ে তোলা হয়। যদিও স্ত্রী মৌমাছি প্রথমে প্রণয়চাতুর্য দেখায় কিন্তু শেষ পর্যন্ত সেও পুরুষের বদান্যতা স্বীকার করে।  এই নৃত্যে নারী নর্তকীর চালচলন পুরুষদের চেয়ে জটিল হয়।

পুরুষ ও মহিলা নৃত্যশিল্পীরা বভিন্ন পোশাক পরেন। মহিলা একটি ঐতিহ্যবাহী কাপড়ে পরিধান করে যা *প্রদা* নামে পরিচিত। এই প্রদা সোনালী রঙে আচ্ছাদিত থাকে। মৌমাছির ডানার প্রতীক হিসাবে একটি দীর্ঘ, নিছক স্কার্ফ নর্তকীকে পরিধান করতে হয়। তার মাথায় ফুলের সজ্জা থাকে। পুরুষ নৃত্যশিল্পীও পুরুষ মৌমাছির প্রকৃতির অনুরূপ কাপড় পরেন। তার মাথায় একটি *উডেং থাকে। উডেং* একটি ঐতিহ্যবাহী বালিনিজ টুপি। নর্তকের হাতে একটি পাখা থাকে।

মৌমাছি এবং বাগানের প্রতীকীস্বরূপ পরিবেশিত এই নৃত্য সম্পর্কে কার্তিকা সুয়ার্দানা বলেছেন যে "উভয় লিঙ্গেরই স্বাভাবিকভাবেই একে অপরের প্রয়োজন" এই বার্তাটি বোঝানোর উদ্দেশ্যে এই নৃত্য পরিবেশন করা হয়।  ওলেগকে প্রায়শই "বোম্বলের নাচ" হিসাবে উল্লেখ করা হয়। এটি বালির অসংখ্য প্রাণী-থিমযুক্ত নৃত্যের মধ্যে একটি ধারা যার মধ্যে ''সেন্দ্রওয়াসিহ'' (স্বর্গের পাখি ) নৃত্যও অন্তর্ভুক্ত।

## তথ্যসূত্র

বিষয়শ্রেণী:বালির নৃত্য
বিষয়শ্রেণী:ইন্দোনেশিয় লোকনৃত্য
রিতু রানি

**রিতু রানি** (জন্ম ২৯শে ডিসেম্বর ১৯৯১) হলেন একজন ভারতীয় ফিল্ড হকি খেলোয়াড় এবং জাতীয় দলের প্রাক্তন অধিনায়ক। তিনি হাফব্যাক হিসেবে খেলেন। অনেক বার, পদক জয়ের ক্ষেত্রে  রিতু ভারতীয় দলকে নেতৃত্ব দিয়েছেন, বিশেষত ২০১৪ এশিয়ান গেমসে ব্রোঞ্জ জেতা। এছাড়াও তাঁর অধিনায়কত্বে দলটি ২০১৪-১৫ মহিলা এফআইএইচ হকি ওয়ার্ল্ড লিগ সেমিফাইনালে পঞ্চম হয়ে ৩৬ বছর পরে অলিম্পিকের জন্য যোগ্যতা অর্জন করে।

## প্রারম্ভিক জীবন এবং কর্মজীবন
রিতু ১৯৯১ সালের ২৯শে ডিসেম্বর হরিয়ানায় জন্মগ্রহণ করেন। তিনি হরিয়ানার শাহাবাদ মারকান্দায় শ্রী গুরু নানক দেব সিনিয়র উচ্চ মাধ্যমিক বিদ্যালয় থেকে তাঁর বিদ্যালয় শিক্ষা সমাপ্ত করেন। তিনি ৯ বছর বয়সে হকিতে অংশগ্রহণ করেন এবং শাহবাদ মার্কন্দায় অবস্থিত শাহবাদ হকি একাডেমিতে প্রশিক্ষণ নেন। রিতু ২০১৪ সাল পর্যন্ত ভারতীয় রেলওয়েতে নিযুক্ত ছিলেন, এরপর তিনি হরিয়ানা পুলিশে যোগদান করেন।

## ক্রীড়া জীবন
২০০৬ সালে দোহায় এশিয়ান গেমসে সিনিয়র দলে রিতুর অভিষেক হয়। মাদ্রিদে ২০০৬ বিশ্বকাপ খেলা ভারতীয় দলের একজন সদস্য ছিলেন তিনি। সেই সময়ে, ১৪ বছর বয়সে, তিনি ছিলেন দলের সবচেয়ে কম বয়সী সদস্য। রাশিয়ার কাজানে ২০০৯ সালের চ্যাম্পিয়নস চ্যালেঞ্জ ২য়ে, ভারত টুর্নামেন্ট জিতেছিল, রিতু আটটি গোল করে সর্বোচ্চ গোলদাতা হিসেবে শেষ করেছিলেন। তিনি ২০১১ সালে দলের অধিনায়ক নিযুক্ত হন। তাঁর নেতৃত্বে, দলটি কুয়ালালামপুরে ২০১৩ এশিয়া কাপ এবং দক্ষিণ কোরিয়ার ইন্‌ছনে ২০১৪ এশিয়ান গেমসে তৃতীয় স্থান অর্জন করেছিল।

২০১৫ সালের গ্রীষ্মে ভারতে ২০১৪-১৫ মহিলা এফআইএইচ হকি ওয়ার্ল্ড লিগের রাউন্ড ২-এর আয়োজন হয়েছিল। সেই সময় রিতুর নেতৃত্বে ভারতীয় দল শীর্ষস্থানে থেকে পরবর্তী পর্যায়ের যোগ্যতা অর্জন করেছিল। এছাড়াও তিনি আন্টভের্পে অনুষ্ঠিত ওয়ার্ল্ড লিগের সেমিফাইনালে দলের নেতৃত্ব দিয়েছিলেন এবং দলটি শ্রেণিবিভাগের ম্যাচে (মহিলা এবং পুরুষদের হকিতে পঞ্চম থেকে অষ্টম পর্যন্ত স্থান নির্ধারণের জন্য যে কোনো খেলাই শ্রেণিবিভাগের খেলা হিসেবে বিবেচিত হয়) উচ্চ মর্যাদাক্রমের জাপানকে পরাজিত করে পঞ্চম স্থানে শেষ করেছিল। ভারতীয় মহিলা জাতীয় ফিল্ড হকি দল এইভাবে ২০১৬ গ্রীষ্মকালীন অলিম্পিকের জন্য যোগ্যতা অর্জন করে। ১৯৮০ গ্রীষ্মকালীন অলিম্পিকের পর তাঁর নেতৃত্বে প্রথমবারের মতো ভারতীয় দল এই কৃতিত্ব অর্জন করেছিল।

২০১৬ গ্রীষ্মকালীন অলিম্পিকে যোগ্যতা অর্জনের বিষয়ে রিতু বলেছেন:

## প্রাপ্তি, পুরস্কার এবং স্বীকৃতি

* অর্জুন পুরস্কার - ২০১৬

## তথ্যসূত্র

## বহিঃসংযোগ

* 

বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:অর্জুন পুরস্কার প্রাপক
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:২০০৬ এশিয়ান গেমসের পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় নারী ফিল্ড হকি খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:হরিয়ানার ফিল্ড হকি খেলোয়াড়
বিষয়শ্রেণী:হরিয়ানার নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
তিলক বর্মা

**নাম্বুরি ঠাকুর তিলক বর্মা** (; জন্ম ৮ নভেম্বর ২০০২) একজন ভারতীয় ক্রিকেটার। ডিসেম্বর ২০১৮-এ ২০১৮-১৯ রণজি ট্রফিতে হায়দ্রাবাদের হয়ে প্রথম-শ্রেণীর ক্রিকেটে অভিষেক হয়। ২৮ ফেব্রুয়ারি ২০১৯-এ ২০১৮-১৯ সৈয়দ মুশতাক আলী ট্রফিতে হায়দ্রাবাদের হয়ে তার টি-টোয়েন্টি ক্রিকেটে অভিষেক হয় তিনি ২৮ সেপ্টেম্বর ২০১৯ তারিখে হায়দ্রাবাদের হয়ে ২০১৯-২০ বিজয় হাজারে ট্রফিতে তার লিস্ট এ অভিষেক হয়।

২০১৯ সালের ডিসেম্বরে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য ভারতের স্কোয়াডে রাখা হয়েছিল। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে তাকে মুম্বই ইন্ডিয়ান্স কিনে নেয়।

## ঘরোয়া ক্যারিয়ার
হায়দ্রাবাদের স্টাইলিশ বাঁ-হাতি ব্যাটসম্যান চারটি প্রথম-শ্রেণীর ম্যাচ, ষোলটি লিস্ট এ ম্যাচ এবং পনেরটি টি-টোয়েন্টি ম্যাচে উপস্থিত হয়েছেন। বিজয় হাজারে ট্রফি ২০২১-২২-এ, তিনি পাঁচ খেলায় মোট ১৮০ রান সংগ্রহ করেন এবং চারটি উইকেট নিয়েছিলেন।

আগের বছর সৈয়দ মুশতাক আলী টি-টোয়েন্টি টুর্নামেন্টে, তিনি প্রতি খেলায় ১৪৭.২৬ রানের স্ট্রাইক রেটে ২১৫ রান করেছিলেন। ভার্মা, ২০২০ সালে ভারতের অনুর্ধ্ব ১৯ বিশ্বকাপ স্কোয়াডের একটি অংশ, মুম্বই ইন্ডিয়ান্স দ্বারা ১.৭ কোটিতে কেনা হয়েছিল, যারা তার পরিষেবা পাওয়ার জন্য সানরাইজার্স হায়দ্রাবাদ, চেন্নাই সুপার কিংস এবং রাজস্থান রয়্যালসের কাছ থেকে প্রবল প্রতিদ্বন্দ্বিতার মুখোমুখি হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:হায়দ্রাবাদ থেকে আগত ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:হায়দ্রাবাদের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
আরশাদ খান (ভারতীয় ক্রিকেটার)

**আরশাদ খান** (জন্ম ২০ ডিসেম্বর ১৯৯৭) একজন ভারতীয় ক্রিকেটার। তিনি ২৪ ফেব্রুয়ারি ২০২১ তারিখে মধ্যপ্রদেশের হয়ে ২০২০-২১ বিজয় হাজারে ট্রফিতে তার লিস্ট এ অভিষেক করেছিলেন। ২০২২ এর ফেব্রুয়ারিতে অনুষ্ঠিত ২০২২ ইন্ডিয়ান প্রিমিয়ার লিগ প্রতিযোগিতার নিলামে মুম্বই ইন্ডিয়ান্স তাকে কিনে নেয়। ২ এপ্রিল ২০২৩ তারিখে ২০২৩ ইন্ডিয়ান প্রিমিয়ার লিগ প্রতিযোগিতায় রয়্যাল চ্যালেঞ্জার্স ব্যাঙ্গালোরের বিপরীতে মুম্বই ইন্ডিয়ান্সের হয়ে টুয়েন্টি২০ ক্রিকেটে তার অভিষেক হয়।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:গুজরাত টাইটান্সের ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
ইবনুল ফকীহ

**আহমাদ ইবনে মুহাম্মাদ ইবনে আল-ফকিহ আল-হামাদানি** (  ) ছিলেন ১০ শতকের একজন ফার্সি  ইতিহাসবিদ ও ভূগোলবিদ, যিনি আরবি ভাষায় লেখা তাঁর *মুখতাসারু কিতাবু বুলদানের (*কন্সাইজ বুক অফ ল্যান্ডস) জন্য বিখ্যাত।

১৮৭০-এর দশকে ওলন্দাজ প্রাচ্যবিদ মাইকেল জান ডি গোয়েজে লুগডুনি-বাটাভে ( লেইডেন ) ব্রিল প্রকাশকদের দ্বারা প্রকাশিত *বিবলিওথেকা জিওগ্রাফোরাম অ্যারাবিকোরাম* নামে একটি আট খণ্ডের সিরিজে আরব ভূগোলবিদদের ভূগোল রচনার একটি নির্বাচন সম্পাদনা করেন। আল-হামাদানির *মুখতাসার কিতাব আল-বুলদান* এই সিরিজের ৫ম খণ্ডে প্রকাশিত হয়েছিল।

১৯৬৭ সালে দ্বিতীয় সংস্করণ দার সাদির (বৈরুত) এবং ইজে ব্রিল (লুগদুনি বাটাভোরুম) দ্বারা মুদ্রিত হয়েছিল।

## তথ্যসূত্র

বিষয়শ্রেণী:১০ম শতাব্দীর ভূগোলবিদ
বিষয়শ্রেণী:হামাদানের_ব্যক্তি
মুহাম্মদ মজলুম খান

**মুহাম্মদ মজলুম খান** (জন্ম ৬ ডিসেম্বর ১৯৭৩) একজন বাংলাদেশী বংশোদ্ভূত ব্রিটিশ নকাল্পনিক রচনা লেখক।

## প্রারম্ভিক জীবন
খান বাংলাদেশের হবিগঞ্জ জেলায় জন্মগ্রহণ করেন এবং ইংল্যান্ডে বেড়ে ওঠেন ও শিক্ষা লাভ করেন।

খান একটি মাদ্রাসায় শাস্ত্রীয় আরবি এবং ঐতিহ্যবাহী ইসলামী বিজ্ঞান অধ্যয়ন করেন। তিনি ইউনিভার্সিটি অফ ইস্ট অ্যাংলিয়া থেকে ব্যবসা ও সামাজিক নীতি বিষয়ে স্নাতক ডিগ্রি লাভ করেন। 
## পুরস্কার
খান ইসলামের উপর তার প্রবন্ধের জন্য একটি আন্তর্জাতিক এবং দুটি জাতীয় পুরস্কারে ভূষিত হন।
## ব্যক্তিগত জীবন
খান বাল্যশিশু ফাহমিদা খানকে বিয়ে করেন। তিনি তার পরিবারের সাথে ইপ্সউইচ শহরে থাকেন।  ১৯৮৮ সালে, তার পিতা মুহাম্মদ পাঠান ইয়াওয়ার খান মারা যান। এছাড়াও তার দুটি সন্তান রয়েছে, মুহতাদি খান (জন্ম ২০০১) এবং মুস্তাফা আল-আমিন খান (জন্ম ২০০৩)।
## বই

## কর্মজীবন
খান একজন শিক্ষক, লেখক, সাহিত্য সমালোচক, গবেষণা পণ্ডিত এবং ইসলামী চিন্তাবিদ ও ইতিহাসের গবেষক। তিনি ইসলাম, তুলনামূলক ধর্মতত্ত্ব, সমসাময়িক চিন্তাধারা এবং সাম্প্রতিক ঘটনাবলীর উপর ১০০টি প্রবন্ধ এবং নিবন্ধসহ বিশ্বব্যাপী ১৫০ টিরও বেশি প্রবন্ধ এবং নিবন্ধ প্রকাশ করেছেন। ১৯ বছর বয়স থেকে, তিনি *দ্য মুসলিম নিউজের* নিয়মিত অবদানকারী ছিলেন।   তিনি বিবিসি রেডিওতেও নিয়মিত অবদানকারী।

তিনি ইউনিভার্সিটি ইসলামিক সোসাইটির প্রাক্তন সভাপতি এবং ফেডারেশন অফ স্টুডেন্ট ইসলামিক সোসাইটিস ইন ইউকে অ্যান্ড ইয়ার (এফওসিআইএস) এর নির্বাহী সদস্য। তিনি রয়্যাল এশিয়াটিক সোসাইটি অফ গ্রেট ব্রিটেন এন্ড আয়ারল্যান্ডের একজন ফেলো এবং বেঙ্গল মুসলিম রিসার্চ ইনস্টিটিউট ইউকে-এর প্রতিষ্ঠাতা পরিচালক।  তিনি ইপসউইচ এবং সাফোক মুসলিম কাউন্সিলের  চেয়ারম্যান এবং বাংলাদেশী সহায়তা কেন্দ্রের ব্যবস্থাপক।  তিনি হার মেজেস্টি কারাগার পরিষেবার একজন ইমাম।

২০১১ সালের সেপ্টেম্বরে, খান বাংলাদেশী সাপোর্ট সেন্টার (বিএসসি) দ্বারা আয়োজিত একটি বৃহৎ বহুসংস্কৃতি উৎসবের সমন্বয় করেন। 

## তথ্যসূত্র

## আরও দেখুন

* ব্রিটিশ বাংলাদেশি
* ব্রিটিশ বাংলাদেশী ব্যক্তিদের তালিকা

বিষয়শ্রেণী:জীবিত ব্যক্তি
বিষয়শ্রেণী:ব্রিটিশ লেখক
বিষয়শ্রেণী:ব্রিটিশ এশীয় লেখক
বিষয়শ্রেণী:১৯৭৩-এ জন্ম
বিষয়শ্রেণী:ব্রিটিশ মুসলিম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:২১শ শতাব্দীর ইসলামের মুসলিম পণ্ডিত
বিষয়শ্রেণী:২১শ শতাব্দীর ব্রিটিশ ইতিহাসবিদ
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:আফগান বংশোদ্ভূত বাংলাদেশী ব্যক্তি
বিষয়শ্রেণী:ইস্ট অ্যাংলিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ কলাম লেখক
বিষয়শ্রেণী:২০শ শতাব্দীর ব্রিটিশ পুরুষ লেখক
মুহাম্মদ হানিফ নদভী

**মুহাম্মদ হানিফ নদভি** (১০ জুন ১৯০৮ - ১২ জুলাই ১৯৮৭) পাকিস্তানের একজন ইসলামিক পণ্ডিত, ধর্মতত্ত্ববিদ এবং কোরআনের ভাষ্যকার ছিলেন।

## জীবনী
নদভি ১৯০৮ সালের ১০ জুন ব্রিটিশ ভারতের (বর্তমান পাকিস্তান) গুজরানওয়ালায় জন্মগ্রহণ করেন। তিনি যখন নিজ শহরে প্রাথমিক শিক্ষা শেষ করেন, তখন তার পিতা তাকে *মাওলানা ইসমাইল সালাফীর* শিষ্যত্ব দেন, যাতে তিনি তার কাছ থেকে ভাষা ও সাহিত্যের শিক্ষা গ্রহণ করতে পারেন। *সালাফি* তার ছাত্রের মধ্যে জ্ঞানের প্রকৃত তৃষ্ণা দেখেছিলেন এবং তাকে ১৯২৫ সালে নদওয়াতুল উলামা, লখনউতে পাঠান। সেখানে অবস্থান করে নদভী তৎকালীন সেরা পণ্ডিতদের কাছ থেকে কোরআন, তাফসির, হাদিস, ফিকাহ, যুক্তিবিদ্যা ইত্যাদি বিষয়ে পড়াশোনা শেষ করেন। আরবি ভাষায় তাঁর দক্ষতা এমন পর্যায়ে পৌঁছে যে, কানপুরে হাকিম আজমল খান এবং সুলাইমান নদভীর মতো পণ্ডিতদের উপস্থিতিতে তিনি *আরবি সাহিত্যের উপর কুরআনের প্রভাব* বিষয়ে আধা ঘণ্টা আরবি ভাষায় বক্তৃতা দেন। ২৪ বছর বয়সে তিনি *সিরাজ-উল-বায়ান* কুরআনের তাফসীর লিখতে শুরু করেন।

নাদভি তার ব্যক্তিগত প্রচেষ্টার মাধ্যমে ইংরেজদের আয়ত্ত করেছিলেন এবং নিজেকে আধুনিক পাশ্চাত্য দর্শনের সাথে পরিচিত করেছিলেন। তারপর ১৯৫১ সালে তিনি ইসলামিক কালচার ইনস্টিটিউটে যোগ দেন। এ সময় প্রতিষ্ঠানটির পরিচালক ছিলেন দার্শনিক খলিফা আবদুল হাকিম। তাঁর সাহচর্যে থাকার ফলে নদভীর দার্শনিক দক্ষতা প্রখর হয় এবং তিনি আজীবন এই প্রতিষ্ঠানের সঙ্গে যুক্ত থাকেন। তিনি কুরআন, হাদীস এবং ইসলামী দর্শনের উপর বেশ কিছু মূল্যবান গ্রন্থ রচনা করেছেন। তিনি পাকিস্তানের ইসলামিক আইডিওলজি কাউন্সিলের সদস্যও ছিলেন।

নাদভি ১২ জুলাই ১৯৮৭-এ লাহোরে মারা যান।

## কাজ সমূহ

* *তাফসীরে সিরাজ উল বয়ান* (৫ খন্ড)
* *আফকার ইবনে ই খালদুন*
* *আফকার ইবনে ই খালদুন*
* *আকলিয়াত ই ইবনে তাইমিয়া*
* *মির্জাইয়াত – নায়ে জাওয়ন সে*
* *তাআলিমাত ই গাজ্জালী*
* *চেহরা ই নুবওয়াত*
* *মুসলমান কে আকায়েদ ও আফকার*
* *মুতালা ই কুরআন*
* *মুআতালা হাদিস*
* *মাসলা ই ইজতেহাদ*
* *সরগুজাশত ই গাজ্জালী*
* *কাদিম ইউনানী ফলসাফা*

## তথ্যসূত্র

বিষয়শ্রেণী:CS1 Urdu-language sources (ur)
বিষয়শ্রেণী:১৯৮৭-এ মৃত্যু
বিষয়শ্রেণী:১৯০৮-এ জন্ম
বিষয়শ্রেণী:ইসলামি পণ্ডিত
বিষয়শ্রেণী:উর্দু ভাষার লেখক
বিষয়শ্রেণী:পাকিস্তানি লেখক
বিষয়শ্রেণী:দারুল উলুম নাদওয়াতুল উলামা
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী
আলি দায়া

**আবুল হাসান আলী ইবনে উবায়দুল্লাহ সাদিক** () বা সাধারণত **আলি দায়া** (علی دایا) নামে পরিচিত; তিনি ছিলেন একজন তাজিক সেনাপতি যিনি প্রথম দিকের গজনভি শাসকদের অধীনে কাজ করেছিলেন। কিন্তু পরবর্তীতে তিনি বিরুদ্ধাচরণ করেছিলেন এবং তাকে মৃত্যুদণ্ড দেওয়া হয়েছিল।

## জীবনী
আলি দায়ার প্রথম উল্লেখ পাওয়া যায় ১০৩০ সালে, যখন গজনভি সুলতান মাহমুদ মারা যান এবং তার পুত্র মুহাম্মাদ তার স্থলাভিষিক্ত হন। যাইহোক, আলি দায়াসহ গজনভি সৈন্যের সংখ্যাগরিষ্ঠরা মুহাম্মাদের বিরুদ্ধে বিদ্রোহ করে এবং তার আরও অভিজ্ঞ ভাই মাস‌উদ প্রথমের সাথে যোগ দেয় যিনি নিশাপুরে ছিলেন। অবশেষে মাসউদ বিজয়ী হন এবং আলি দায়াকে মাসউদের *[[উজির]]* আহমদ মায়মান্দি খোরাসানের গজনভি সেনাবাহিনীর কমান্ডার-ইন-চীফ ( *সিপাহসালার* ) হিসাবে পুরস্কৃত করেন, এইভাবে অসম্মানিত তুর্কি জেনারেল আস্তিটিগিনের উত্তরাধিকারী হন। আলি দায়াকে শীঘ্রই সেলজুক তুর্কিদের বিরুদ্ধে ৪,০০০ সৈন্যের একটি বাহিনী নিয়ে পাঠানো হয়েছিল। ১০৩৫ সালে, তার কমরেড বেগতোগদি তার স্থলাভিষিক্ত হন খোরাসানের কমান্ডার-ইন-চিফ হিসেবে।

আলি দায়া পরবর্তীতে ১০৪০ সালে দান্দানাকানের যুদ্ধে উপস্থিত ছিলেন, যেখানে গজনভিরা একটি বিপর্যয়কর পরাজয়ের সম্মুখীন হয়েছিল। মাসউদ গজনভিের বিপর্যয়কর পরাজয়ের জন্য আলি দায়া এবং তার কমরেডদের দোষারোপ করেছিলেন, তাদের কারারুদ্ধ করেছিলেন এবং তারপর শীঘ্রই ভারতে মৃত্যুদণ্ড কার্যকর করেছিলেন। পারস্যের কবি মানুচেহরি আলি দায়ার জন্য একটি গান রচনা করেছিলেন বলে জানা যায়।

## তথ্যসূত্র

## সূত্র

* 
* 
* 

বিষয়শ্রেণী:জন্মের সাল অজানা
বিষয়শ্রেণী:১০৪০-এ মৃত্যু
গোপালের মা

**গোপালের মা** (অনুবাদ: গোপালের মা, গোপাল হল শ্রী কৃষ্ণের একটি উপাধি; ১৮২২ - ৮ জুলাই ১৯০৬) ছিলেন বাংলার সাধক ও রহস্যবাদী শ্রী রামকৃষ্ণের একজন ভক্ত এবং গৃহীশিষ্য। তার জন্মনাম ছিল অঘোরমণি দেবী, কিন্তু তিনি শ্রীরামকৃষ্ণের ভক্তদের মধ্যে "গোপাল" তথা শিশু কৃষ্ণ হিসেবে শ্রী রামকৃষ্ণের প্রতি তার তীব্র মাতৃস্নেহের কারণে গোপালের মা নামে পরিচিত হয়েছিলেন।  তিনি শিশু বয়সী ভগবান কৃষ্ণের ঐশ্বরিক দৃষ্টিভঙ্গি এবং শ্রী রামকৃষ্ণের আদর্শের প্রতি তার ভক্তির জন্য বিখ্যাত ছিলেন। তার পরবর্তী বছরগুলিতে, তিনি স্বামী বিবেকানন্দ এবং বোন নিবেদিতার খুব ঘনিষ্ঠ ছিলেন। তিনি তার জীবনের শেষ কয়েক বছর বোন নিবেদিতার সাথে কাটিয়েছেন।

## প্রাথমিক জীবন
অঘোরমণি দেবী ১৮২২ সালে কলকাতার কাছে কামারহাটি গ্রামে এক ব্রাহ্মণ পরিবারে জন্মগ্রহণ করেন। তৎকালীন প্রচলিত রীতি অনুযায়ী, তিনি মাত্র নয় বছর বয়সে বিয়ে করেছিলেন কিন্তু বিয়ের পরপরই বলতে গেলে তার বিয়ে সম্পন্ন হওয়ার আগেই তিনি বিধবা হয়েছিলেন, তখন তার বয়স ছিল মাত্র চৌদ্দ বছর।  বিধবা হিসেবে তিনি তার ভাই নীলমাধব বন্দোপাধ্যায়ের বাড়িতে থাকতেন, যিনি কামারহাটিতে কৃষ্ণ মন্দিরের পুরোহিত ছিলেন।  তিনি তার স্বামীর পরিবারের পারিবারিক গুরুর দ্বারা আধ্যাত্মিক জীবনে দীক্ষিত হয়েছিলেন এবং শিশু কৃষ্ণকে তার ব্যক্তিগত দেবতা হিসেবে পেয়েছিলেন। মন্দিরে বারবার যাবার সময় তিনি গোবিন্দ চন্দ্র দত্তের স্ত্রীর সাথে পরিচিত হন, যিনি তাকে গঙ্গা নদীর তীরে মন্দিরের বাগানে একটি ছোট ঘর দিয়েছিলেন। তিনি তার গয়না এবং স্বামীর সম্পত্তি বিক্রি করে পাঁচশত টাকা বিনিয়োগ করেন  এবং চার-পাঁচ টাকার অল্প আয়ে একটি অনাড়ম্বর জীবনযাপন শুরু করেন।  তিনি তার জীবনের পরবর্তী ত্রিশ বছর সেই ছোট্ট ঘরে কাটিয়েছেন এবং অত্যন্ত সহজসরল জীবনযাপন করেছেন। 

তার দৈনন্দিন রুটিনের মধ্যে ছিল সকাল দুইটায় ঘুম থেকে ওঠা, হাতপা ধোয়া শেষ করা এবং সকাল আটটা পর্যন্ত আধ্যাত্মিক অনুশীলন চালিয়ে যাওয়া। তারপর তিনি কৃষ্ণের সংলগ্ন মন্দিরে কাজ করবেন, যাকে রাধা মাধবের মন্দিরও বলা হয়। ১৮৫২ থেকে ১৮৮৩ সাল পর্যন্ত তিনি এই রুটিন অনুসরণ করেছিলেন  সন্ধ্যায় তিনি মন্দিরে ভেসপার সেবায় যোগ দিতেন এবং রীতিনীতি অনুসারে তার আদর্শিক নৈবেদ্য দেওয়ার পরে সাধারণ খাবার গ্রহণ করতেন এবং মধ্যরাত পর্যন্ত তার আধ্যাত্মিক অনুশীলন চালিয়ে যেতেন।  তিনি বাগানবাড়ির দক্ষিণ-পশ্চিম কোণে থাকতেন। তার নিয়মিত কঠোর অনুশীলন এবং তপস্যা থেকে একমাত্র বিরতি ছিল তার বাড়িওয়ালীর সাথে মথুরা, বৃন্দাবন, গয়া, বারাণসী এবং এলাহাবাদের পবিত্র স্থানগুলিতে ভ্রমণ। 

## শ্রীরামকৃষ্ণের সঙ্গে সাক্ষাৎ
১৮৮৪ সালে যখন তিনি তার বাড়িওয়ালীর সাথে দক্ষিণেশ্বর মন্দিরে যান তখন তিনি প্রথম শ্রী রামকৃষ্ণের সাথে দেখা করেছিলেন। যতবারই তিনি তার সাথে দেখা করতেন, রামকৃষ্ণ তাকে কিছু রান্না করা খাবার সঙ্গে আনতে অনুরোধ করত, যা তাকে প্রথমে সন্দেহবাদী করেছিল। শ্রী রামকৃষ্ণও গোবিন্দ দত্তের বাগানে মন্দির পরিদর্শন করেছিলেন এবং আয়োজিত পবিত্র উৎসবে অংশ নিয়েছিলেন। 

## তথ্যসূত্র

বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:১৯শ শতাব্দীর ভারতীয় পণ্ডিত
বিষয়শ্রেণী:১৯শ শতাব্দীর ভারতীয় ব্যক্তি
বিষয়শ্রেণী:১৯শ শতাব্দীর ভারতীয় নারী
বিষয়শ্রেণী:১৯০৬-এ মৃত্যু
বিষয়শ্রেণী:১৮২২-এ জন্ম
বিষয়শ্রেণী:১৯শ শতাব্দীর হিন্দু
বিষয়শ্রেণী:কলকাতার পণ্ডিত
বিষয়শ্রেণী:রামকৃষ্ণ মিশন
বিষয়শ্রেণী:১৯শ শতাব্দীর হিন্দু ধর্মগুরু
বিষয়শ্রেণী:পশ্চিমবঙ্গের শিক্ষাবিদ
বিষয়শ্রেণী:রামকৃষ্ণের গৃহী শিষ্য
ভাবসমাধি

**ভাবসমাধি** () হল আনন্দময় চেতনার অবস্থা যা কখনও কখনও আপাতদৃষ্টিতে স্বতঃস্ফূর্ত অভিজ্ঞতা হতে পারে, কিন্তু সাধারণত দীর্ঘ সময়ের ভক্তিমূলক অনুশীলনের চূড়ান্ত পরিণতি হিসেবে স্বীকৃত হয়। 

কিছু গোষ্ঠীর দ্বারা বিশ্বাস করা হয় যে এটি "উচ্চতর প্রাণীদের" উপস্থিতির মাধ্যমে উদ্ভূত হয়। "ভাব" অর্থ "অনুভূতি", "আবেগ", "মনের ভাব বা ভক্তিমূলক অবস্থা।" "সমাধি" হল চেতনার এমন অবস্থা যেখানে মন সম্পূর্ণরূপে স্থির হয়ে যায় এবং অনুভবকারী বিষয়ের চেতনা অভিজ্ঞ বস্তুর সাথে এক হয়ে যায়। ভাবসমাধি উন্নত আধ্যাত্মিক অবস্থাকে বোঝায় যেখানে মনের আবেগগুলি কেন্দ্রীভূত একাগ্রতায় প্রবাহিত হয় এবং অনুশীলনকারী ভক্তিপূর্ণ আনন্দের অভিজ্ঞতা লাভ করে। এটি ভারতীয় আধ্যাত্মিক ইতিহাসের উল্লেখযোগ্য ব্যক্তিত্বদের দ্বারা অনুভব করা হয়েছে, যার মধ্যে রামকৃষ্ণ পরমহংস এবং তাঁর কিছু শিষ্য, চৈতন্য মহাপ্রভু এবং তাঁর প্রধান শিষ্য নিত্যানন্দ, মীরাবাঈ, আনন্দী মা, এবং ভক্তি ঐতিহ্যে অসংখ্য সাধু।

## তথ্যসূত্র

### উৎস
* Swami Sivananda, www.sivanandaonline.org
* Shri Shiva Rudra Balayogi, The Path Supreme, 2010
* Swami Devananda, Meditation and Mantras, Motilal Banarsidass publishers,1978
* Jestice, Phyllis G, Holy People of the World: A Cross-cultural Encyclopedia, 2004
* Swami Saradananda, Shri Ramakrishna: The Great Master. (India, Madras, 1952)
* Swami Bhaskarananda, Meditation, Mind and Patanjali's Yoga, Viveka Press, 2001.
* Swami Chetananda, God Lived with Them, Vedanta Society of St. Louis, 1997.
* Isherwood, C., Ramakrishna and His Disciples, Vedanta Press, 1980.
* M., The Gospel of Sri Ramakrishna, Ramakrishna-Vivekananda Center, 1942.
* Lt. Gen. Hanut Singh, Shri Shri Shri Shivabalayogi Maharaj: Life & Spiritual Ministration, India 1980, reprinted India 2008.
* Young, Bruce, Guru-Disciple, 2008.
* Palotas, Thomas L., Divine Play, the Silent Teaching of Shivabalayogi, Lotus Press, 2004.
* Palotas, Thomas L., Swamiji's Treasure, God Realization & Experiences of Shivabalayogi, Handloom, 2007

বিষয়শ্রেণী:হিন্দু দার্শনিক ধারণা
বিষয়শ্রেণী:আধ্যাত্মিক অনুশীলন
বিষয়শ্রেণী:ভক্তি আন্দোলন
বিষয়শ্রেণী:রামকৃষ্ণ পরমহংস
আরিসেলু

**আরিসেলু** (  ) বা **আরিসা** (  ) হল ভারতের অন্ধ্র প্রদেশ, ওড়িশা, তেলেঙ্গানার রাজ্যের একটি মিষ্টি । একে কন্নড় ভাষায় কাজ্জায় (  ),তামিলনাড়ুতে অধিরসাম (  ) , কেরালায় নেয়াপ্পাম (  ) , মারাঠিতে আনারসা, উত্তরাখণ্ড, বিহার এবং ঝাড়খণ্ডে আরসা বা আনারসা নামে অভিহিত করা হয়।

আরিসেলু একটি ঐতিহ্যবাহী খাবার এবং এটি সংক্রান্তি, দশেরা, দীপাবলি, বিবাহের মতো উৎসবের সময় প্রস্তুত করা হয়। 

## উপাদান
এটি চালের আটা, গুড় ( তেলুগুতে *বেল্লামু* ) এবং ঘি বা ভোজ্য তেল দিয়ে তৈরি। গুড়ের বদলে চিনি ব্যবহার করা যেতে পারে।

## প্রস্তুতি
বাম|থাম্ব| আরিসেলু বা আরিস
প্রথমে চালের আটা বা ভেজানো চাল এবং গলিত তরল গুড় দিয়ে মেখে একটি মন্ড তৈরি করা হয়। মন্ডটি প্রথমে মাখা এবং তারপর ছোট ছোট অংশে লেচি কেটে নিয়ে চ্যাপ্টা করে পুরি বা চাপাতি তৈরি করার মত বেলতে হয়। এই চ্যাপ্টা অংশগুলো ঘি বা তেলে ভাজা হয়। শেষে এর উপরে তিল বা পোস্ত বীজ চেপে দেওয়া হয়।

## গাড়োয়ালে আরসা
আরিসেলু খাবার হিসাবে ভারতের উত্তরাঞ্চলের হিমালয়ের মানুষদেরও প্রিয়। উত্তর ভারতে, আরিসেলু "আরসা" নামে পরিচিত। আরসা মিঠাই অত্যন্ত জনপ্রিয় এবং দেশের বিভিন্ন অঞ্চলে বিভিন্ন নামে একে ডাকা হয়। এটি ভারতের প্রাচীনতম মিষ্টিগুলির মধ্যে একটি। উত্তরাখণ্ডের গাড়ওয়াল অঞ্চলে, প্রায়শই সমস্ত শুভ অনুষ্ঠানে আরসা তৈরি করা হয়। উত্তরাখণ্ডের গাড়ওয়ালে আরসা একটি খুব জনপ্রিয় মিষ্টি। 

## তথ্যসূত্র

বিষয়শ্রেণী:ওড়িয়া রন্ধনশৈলী
বিষয়শ্রেণী:তেলেঙ্গানার রন্ধনশৈলী
বিষয়শ্রেণী:অন্ধ্র রন্ধনশৈলী
বিষয়শ্রেণী:ভারতীয় মিষ্টান্ন
বিষয়শ্রেণী:অপর্যালোচিত অনুবাদসহ পাতা
ভব

**ভব** () একটি সংস্কৃত শব্দ যার অর্থ সত্তা, জাগতিক অস্তিত্ব, হয়ে ওঠা, জন্ম, হওয়া, উৎপাদন, উৎপত্তি, কিন্তু অভ্যাসগত বা মানসিক প্রবণতাও।

বৌদ্ধধর্মে, ভব হলো প্রতীত্যসমুৎপাদের দ্বাদশ নিদানের দশম। এটি অপবিত্রতা ও পুনর্জন্মের মধ্যে যোগসূত্র। থাই বৌদ্ধধর্মে, ভবকে অভ্যাসগত বা সংবেদনশীল প্রবণতা হিসাবেও ব্যাখ্যা করা হয় যা মানসিক ঘটনা হিসাবে আত্মবোধের উদ্ভবের দিকে পরিচালিত করে।

## বৌদ্ধধর্ম
বৌদ্ধধর্মে, ভব (ভাব, অবস্থা, প্রকৃতি নয়) মানে হচ্ছে, জাগতিক অস্তিত্ব, হয়ে ওঠা, জন্ম, হতে, উৎপাদন, উৎপত্তি, অভিজ্ঞতা, পুনর্জন্ম ও পুনর্জন্মের অর্থে, কারণ একটি সত্তা কর্মিক সঞ্চয় দ্বারা এত শর্তযুক্ত ও চালিত হয়; কিন্তু অভ্যাসগত বা মানসিক প্রবণতাও।

ভাব (भाव) শব্দটি ভব (भव) শব্দের মধ্যে নিহিত, এবং এর দ্বৈত অর্থও রয়েছে, যেমন আবেগ, অনুভূতি, দেহ বা মনের অবস্থা, স্বভাব এবং চরিত্র, এবং কিছু প্রেক্ষাপটে তার অবস্থা বোঝানোর সময় হয়ে ওঠা, থাকা, বিদ্যমান, ঘটমান, উপস্থিতি বোঝায়।

ভব হলো প্রতীত্যসমুৎপাদের দ্বাদশ নিদানের দশম, 
যেটি সংসারকে বর্ণনা করে, সংবেদনশীল প্রভাবের প্রতি আমাদের অভ্যাসগত প্রতিক্রিয়ার পুনরাবৃত্তি চক্র যা নবজাতক জাতি, জন্মের দিকে পরিচালিত করে। জন্মকে সাধারণত অস্তিত্বের রাজ্যে পুনর্জন্ম হিসাবে ব্যাখ্যা করা হয়, যথা স্বর্গ, অর্ধ-দেবতা, মানুষ, পশু, ক্ষুধার্ত ভূত বা নরক রাজ্য (ভবচক্র) বৌদ্ধ সৃষ্টিতত্ত্বের। থাই বৌদ্ধধর্মে, ভবকে অভ্যাসগত বা মানসিক প্রবণতা হিসেবেও ব্যাখ্যা করা হয় যা মানসিক ঘটনা হিসেবে আত্মবোধের উদ্ভব ঘটায়।

জাতকগুলিতে, যেখানে বুদ্ধ বিভিন্ন অনুসারীদেরকে অতীত জীবনে তাঁর সাথে ভাগ করা অভিজ্ঞতার কথা মনে করিয়ে দেন, শ্রোতাদের বলা হয় যে ভব, অর্থাৎ পুনর্জন্মের কারণে সেগুলি মনে রাখবেন না।

## তথ্যসূত্র

বিষয়শ্রেণী:বৌদ্ধ দার্শনিক ধারণা
বিষয়শ্রেণী:সংস্কৃত শব্দ ও বাক্যাংশ
বিষয়শ্রেণী:বারো নিদান
পোড়া পিঠা

**পোড়া পিঠা** ( ওড়িয়া : **ପୋଡ଼ ପିଠା** ) হল ঢিমে আঁচে রান্না করা একটি পিঠা । এটি গাঁজানো চাল, কালো ছোলা, নারকেল এবং গুড় দিয়ে তৈরি করা হয়।  এই পিঠের উপরের অংশ সামান্য পোড়া থাকে কিন্তু এর ভিতরের অংশ নরম এবং সাদা হয়। *পোড়া পিঠা* সাধারণত রাজা পর্বতে তৈরি হয়।  গুন্ডিচা মন্দির থেকে পুরীর জগন্নাথ মন্দিরে রথযাত্রার পর ফেরার পথে ভগবান জগন্নাথ এবং তার ভাইবোনদের মৌসি মা মন্দিরে এই পোড়া পিঠা পরিবেশন করা হয়। পোড়া পিঠার আরেকটি নাম হল চুলা পিঠা।

## রন্ধনশৈলী
পোড়া পিঠা তৈরীর জন্য প্রয়োজনীয় উপাদানগুলি হল, 
*চাল - ৫০০ গ্রাম
*গুড় বা চিনি - ২৫০ গ্রাম
*কোরানো নারকেল- ১ কাপ
*সূক্ষ্মভাবে কাটা নারকেল- ১/২ কাপ
*ঘি - ২-৩ টেবিল চামচ
*কাজু বাদাম, বাদাম এবং কিশমিশের মতো শুকনো ফল- ৩-৪ চা চামচ
*গোলমরিচ গুঁড়া - ১/২ চা চামচ
*এলাচ, দারুচিনি- ১ চা চামচ
*লবঙ্গ এবং জায়ফল গুঁড়া, সূক্ষ্মভাবে কাটা আদা- ১ চা চামচ
*লবণ- ১/২ চা চামচ
*বেকিং পাউডার (ঐচ্ছিক)- ১/২ চা চামচ
*ঘন দুধ (ঐচ্ছিক)- ২৫০ মিলি

পোড়া পিঠা তৈরী করতে প্রথমে চাল ধুয়ে ২-৩ ঘণ্টা ভিজিয়ে রাখতে হবে। তারপর চাল বেটে একটি মিশ্রণ তৈরী করতে হবে যাতে চালের দানাগুলি মোটা ও কর্কশ থাকে। এরপর একটি রান্নার পাত্রে চালের বাটা, গুড় বা চিনি, দুধ, ২ কাপ জল ও লবণ দিয়ে মেশাতে হবে। মিশ্রনটি ঘন হওয়া পর্যন্ত মাঝারি আঁচে তাতে নাড়া দিতে হবে। যাতে মিশ্রণটি দলা পাকিয়ে না যায় সেজন্য কম বা মাঝারি আঁচে একে ঘনঘন নাড়া দিতে হবে। মিশ্রণটি নরম হয়ে গেকে তা আগুনের আঁচ থেকে সরিয়ে নিয়ে ঠান্ডা করতে দিতে হবে। ঠান্ডা হওয়ার পর একে সামান্য ফেঁটিয়ে নিয়ে অন্যন্য উপাদানগুলি যোগ করতে হবে।

এরপর একটি পাত্রের ভেতরের অংশে ভালো করে তেল মাখিয়ে পিচ্ছিল করে নিয়ে তার মধ্যে মিশ্রণটি ঢালতে হবে। মিশ্রণটি ঢালার সময় দেখতে হবে পাত্রের উপর দিকের ৩/৪ অংশ যেন খালি থাকে নাহলে গরম আঁচে মিশ্রনটি স্ফীত হওয়ার সময় পাত্র থেকে উপচে পড়বে। মিশ্রণটির উপর কিছুটা ঘি ছিটিয়ে দিয়ে পাত্রটিকে গরম চুলায় ঢুকিয়ে দিতে হবে এবং ৪০ থেকে ৪৫ মিনিট বেক করতে হবে। যখন মিশ্রনের উপরের পৃষ্ঠ বাদামী রং ধারণ করবে তখন তার মধ্যে একটি কাঠি ঢুকিয়ে পরীক্ষা করতে হবে। কাঠির গায়ে যদি কিছু লেগে না থাকে তাহলে বুঝতে হবে যে পোড়া পিঠাটি ঠিকমতো তৈরী হয়েছে। এবার পিঠাটি ঠান্ডা করে পরিবেশন করতে হবে।

## তথ্যসূত্র

বিষয়শ্রেণী:ওড়িয়া রন্ধনশৈলী
পানেম্ব্রমা

**পানেম্ব্রমা** হল একটি ধর্মনিরপেক্ষ বালিনিজ নৃত্যের ধরন। আই ওয়েয়ান বেরাতা এই নৃত্যের স্রষ্টা। ১৯৭১ সালে প্রথম এই নৃত্য জনসমক্ষে পরিবেশিত হয়েছিল। এটিতে বেশ কয়েকটি পবিত্র বালিনী নৃত্যের বৈশিষ্ট্য অন্তর্ভুক্ত আছে। 
## ইতিহাস
আই ওয়েয়ান বেরাতা ছিলেন ইন্দোনেশিয়ার একজন নৃত্যশিল্পী যিনি ঐতিহ্যবাহী বালিনিজ নৃত্যে পারদর্শী ছিলেন, তাকে একটি নতুন, ধর্মনিরপেক্ষ নৃত্য তৈরি করার দায়িত্ব দেওয়া হয়েছিল যা পরে পানেম্ব্রমা নৃত্য হিসাবে পরিচিত হয়। লেগং, কনডং এবং পেন্ডেটের মতো ঐতিহ্যবাহী নৃত্যের সবচেয়ে সুন্দর চালগুলিকে একত্রিত করে তিনি এই নৃত্যের প্রতিষ্ঠা করেছিলেন।{sfn|Tanjung|2012}}

## নৃত্য পরিবেশন
থাম্ব| ফুলের থালা নিয়ে নৃত্যরত পানেম্ব্রমা নর্তকী
বালিনিজ শব্দ *সম্ব্রমা* থেকে পানেমব্রমা শব্দটির উৎপত্তি যার অর্থ স্বাগত। স্বাগত জানানোর উদ্দেশ্যে এই নৃত্য পরিবেশিত হয়।  দীর্ঘ অনুষ্ঠানের সূচনাতে এই নৃত্য সাধারণত প্রথমে পরিবেশিত হয়। বিশেষ করে ধর্মনিরপেক্ষ লেগং নৃত্যের আগে এই নৃত্যের পরিবেশন হয়। 

এই নৃত্যে প্রধানত যুবতী নারীরা অংশগ্রহণ করে। ধূপ এবং ফুল সহ একটি ধাতব (সাধারণত রূপা বা অ্যালুমিনিয়াম) থালা নিয়ে তারা মঞ্চে প্রবেশ করে। এই নৃত্যশিল্পীরা, দুই বা তার বেশি স্তরযুক্ত পোশাক পরিধান করে। এই বিশেষ পোশাক *প্রদা* নামে পরিচিত যা সোনালী কারুকার্য দিয়ে সজ্জিত থাকে। তাদের শরীরের চারপাশে তারা একটি *কামবেন* ( সারং ) পরিধান করে। পাশাপাশি একটি শক্তভাবে মোড়ানো কাপড় থাকে যা তাদের বুক থেকে তাদের কোমর পর্যন্ত ঢেকে রাখে। তাদের মাথায় সোনালি মস্তক পরিধেয় এবং কাঠগোলাপ থাকে।

প্যানেম্‌ব্রমা নাচের শুরুতে অভিনয়শিল্পীরা হাঁটু গেড়ে প্রার্থনা করার ভংগীতে মাটিতে বসে থাকেন। এভাবে তারা অতিথিদের স্বাগত জানান এবং গেমলান বাজনা বাজতে থাকে। নর্তকীদের অংগ সঞ্চালনা হয় ধীর ও বক্রগতির হয়। পরিবেশনার শেষে নৃত্যশিল্পীরা বৃত্তাকার সমূহে একে অপরের নিকটে আসে এবং শ্রোতাদের দিকে সুগন্ধী ফুল নিক্ষেপ করে। অন্যান্য কিছু বালিনী নৃত্যের মত, প্যানেম্‌ব্রমার মাধ্যমে কোন গল্প বা কথানক উপস্থাপনা করা হয়না।

## তথ্যসূত্র

বিষয়শ্রেণী:২০শ শতাব্দীর নৃত্য
বিষয়শ্রেণী:বালির নৃত্য
বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id)
নন্দ কিশোর

**এ. নন্দ কিশোর** (; জন্ম ১০ জুলাই ১৯৭০) একজন ভারতীয় প্রাক্তন প্রথম-শ্রেণীর ক্রিকেটার।  তিনি এখন একজন আম্পায়ার এবং ২০১৫-১৬ রণজি ট্রফির ম্যাচে আম্পায়ার হিসাবে দাঁড়িয়েছিলেন। 

## তথ্যসূত্র

* 

বিষয়শ্রেণী:হায়দ্রাবাদের ক্রিকেটার
বিষয়শ্রেণী:ভারতীয় ক্রিকেট আম্পায়ার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৭০-এ জন্ম
হাশপাপি

**হাশপাপি** হল একধরনের ছোট গোলাকার মুখরোচক সুখাদ্য যা ভুট্টার গুঁড়ো দিয়ে তৈরি ব্যাটার ডুবো তেলে ভেজে তৈরি করা হয়। হাশপাপিকে প্রায়শই সামুদ্রিক খাবার এবং অন্যান্য ডুবো তেলে ভাজা খাবারের সাথে পার্শ্ব খাবার হিসাবে পরিবেশন করা হয়।

## ইতিহাস
রান্নায় ভুট্টা ব্যবহার আদিবাসী আমেরিকানদের মধ্যে শুরু হয়েছিল। এই আদিবাসী আমেরিকান লোকেরা প্রথম সফলভাবে ভুট্টা চাষ করেছিল। চেরোকি, চিকাসও, চক্টো, ক্রিক এবং সেমিনোল ইত্যাদি স্থানীয় জনজাতিদের রান্নার প্রধান উপাদানগুলির মধ্যে একটি হল ভুট্টা যা খাবারে পিষে মেশানো। তারা ভুট্টার উপর ক্ষারীয় লবণ ও লেবু মাখিয়ে খাবার হিসাবে গ্রহন করত। এটি একটি আদিবাসী আমেরিকান খাদ্যাভ্যাসের প্রনালী যা নিক্সটামালাইজেশন নামে পরিচিত। মার্কিন গৃহযুদ্ধের সময় কর্নব্রেড (ভুট্টার আটায় তৈরি রুটি) বেশ জনপ্রিয় ছিল কারণ এটি সস্তা ছিল এবং বিভিন্ন আকারের তৈরি করা হত।

*হাশপাপি* শব্দটি প্রথম নথিভুক্ত হয় ১৮৯৯ সালে। এই নামের উৎস সম্পর্কে কোনো নির্ভরযোগ্য সূত্র নেই। জনৈক ব্যক্তি দাবি করেন যে শিকারী, জেলে বা বাবুর্চি পেশার সাথে যুক্ত মানুষদের থেকে এই খাবারের নামকরন হয়েছে। তারা কিছু মৌলিক ভুট্টার মিশ্রণ দিয়ে তৈরি এই খাবার তাদের পোষা কুকুরছানাদের (ইংরেজিতে কুকুরছানাকে *পাপি* বলা হয়) খাওয়াতেন। তাদের রান্নার সময় যাতে তাদের পোষা কুকুরেরা চুপ (ইংরেজি *হাশ*) করে থাকে এবং তাদের বিরক্ত না করে তাই তারা কুকুরদের এটি খাওয়াতেন। এই লোককথা থেকেই এই  **হাশপাপি** নামের উৎপত্তি। এটি দক্ষিণ ক্যারোলিনা নদী অঞ্চলের খাবার *রেড-হর্স ব্রেড* -এর অনুরূপ বলে দবি করা হয়। প্রাক্তন ক্রীতদাস রাধুনী রোমিও গোভানের নামের সাথে যুক্ত এই  রেড-হর্স ব্রেড তৈরি করতে প্রায় একই উপাদান ব্যবহার হয় বলে জানা যায়। মনে করা হয় এই রেড-হর্স ব্রেড ১৯২৭ সালের দিকে জর্জিয়াতে হাশপাপি নামে পরিচিত হয়ে ওঠে। তারপর ১৯৪৩ সালের দিকে ফ্লোরিডায় এটি জাতীয় আকর্ষণ হয়ে ওঠে।

## বৈশিষ্ট্য এবং প্রস্তুতি
হাশপাপির সাধারণ উপাদানগুলির মধ্যে রয়েছে কর্নমিল (ভুট্টা গুড়ো), গমের আটা, ডিম, লবণ, বেকিং সোডা, দুধ বা বাটারমিল্ক এবং জল। এতে পেঁয়াজ, পেঁয়াজ শাক (স্ক্যালিয়ন), রসুন, একটি গোটা ভুট্টা এবং মরিচ ব্যবহার করা যেতে পারে। কখনও কখনও এটি তৈরিতে প্যানকেক গোলাও ব্যবহার করা হয়। সমস্ত উপাদানগুলির মধ্যে সামঞ্জস্য রেখে তাদের ভালভাবে মিশ্রিত করে ঘন গোলাটি প্রস্তুত করা হয় এবং গরম তেলে একবার এক চামচ ফেলে গোলার গুনমান পরীক্ষা করা হয়। অনেক পুরানো রন্ধন প্রণালীতে মাছের সাথে একই তেলে এই হাশপাপির ব্যাটার ভাজার পরামর্শ দেওয়া হয়েছে। ছোট গোল বলগুলি খাস্তা সোনালি বাদামী হওয়া পর্যন্ত ভাজা হয় এবং পরে ঠান্ডা করা হয়। হাশপাপি প্রায়ই সামুদ্রিক খাবার বা বারবিকিউ করা খাবারের সাথে পরিবেশন করা হয়। এগুলি সাধারণত বাড়িতে তৈরি করা হয় বা রেস্তোঁরাতে খাবার হিসাবে পরিবেশন করা হয়।

## তথ্যসূত্র

বিষয়শ্রেণী:পুয়ের্তো রিকীয় রন্ধনশৈলী
বিষয়শ্রেণী:মার্কিন রুটি
সদাশিব আইয়ার

**সদাশিব আইয়ার** (জন্ম ২৯ ডিসেম্বর ১৯৭২) একজন ভারতীয় প্রাক্তন প্রথম শ্রেণীর ক্রিকেটার ।  তিনি এখন একজন আম্পায়ার এবং ২০১৫-১৬ রণজি ট্রফির ম্যাচে প্রথম আম্পায়ার হিসাবে দাঁড়িয়ে ছিলেন। 

## তথ্যসূত্র

## বহিঃসংযোগ

* 

বিষয়শ্রেণী:নাগপুর থেকে আগত ক্রিকেটার
বিষয়শ্রেণী:বিদর্ভের ক্রিকেটার
বিষয়শ্রেণী:ভারতীয় ক্রিকেট আম্পায়ার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
হিশাম গাজ্জী

**হিশাম গাজ্জী** () (জন্ম: ১৯২৩) একজন সিরীয় আইনজীবী, প্রাক্তন ডেপ্যুটি মন্ত্রী এবং সংস্কারবাদী ইসলামি চিন্তাবিদ।

## পরিবার
গাজ্জী পরিবার দামেস্কে চৌদ্দ শতাব্দী ধরে বসবাস করছেন। পরিবারটির বংশে পণ্ডিত ও বিচারকদের উল্লেখযোগ্য উপস্থিতি আছে।

## জীবনী
১৯২৩ সালে জন্ম লাভ করা গাজ্জী আরব আইন ইনস্টিটিউট (বর্তমানে দামেস্ক বিশ্ববিদ্যালয়ের আইন অনুষদ) হতে স্নাতক লাভ করেন। তিনি অল্প সময় আইন অনুশীলন করে সিরিয়ার অর্থ মন্ত্রণালয়ে (১৯৪৭ - ১৯৮৬) কাজ করেন। এখানে তিনি ক্রমান্বয়ে সরকারি রাজস্ব দপ্তরের পরিচালক, ডেপ্যুটি মন্ত্রী এবং বিশেষ জীবাশ্ম বোর্ডের প্রধান হিসেবে দ্বায়িত্ব পালন করেন। কর্মরত অবস্থায় তিনি সুবিবেচনা, শৃঙ্খলা এবং দুর্নীতি বিরোধী অবস্থানের কারণে সুনাম অর্জন করেন।

## চিন্তা ও আদর্শ
আধুনিক ও ঐতিহ্যবাহী ইসলামের উপর লেখা কিছু বইয়ে, গাজ্জী কুরআনের কিছু আয়াতের প্রথাগত ব্যাখ্যার সমালোচনা করেন। তিনি অনেক হাদিসের গ্রহণযোগ্যতা ও সংগতি নিয়েও সমালোচনা করেন। তিনি আল-ঘাইয়া (কোনো আইন তৈরির পেছনে উদ্দেশ্য ও উপকারিতা অনুসন্ধান), ইলাফ (মানবিক প্রতিষ্ঠান হিসেবে মানুষের মধ্যে পারস্পরিক সৌহার্দ্য ও অংশীদারিত্ব), তাহফুত আল-তুরাথ (ঐতিহ্যবাহী শিক্ষার অসংগতি) এবং আল-ইনসান আল-ধামির (সচেতনতার মাধ্যমে পরিচিত ও অবগত মানুষ) নামক বিষয়সমূহকে পুনরুজ্জীবিত ও পুনঃসংজ্ঞায়িত করেন। এসব বিষয়সমূহ তিনি মতবাদগত ও প্রাতিষ্ঠানিক নির্যাতন, অন্ধ অনুকরণ ও শূন্যবাদের বিরুদ্ধে এবং মানব চিন্তা ও কর্মের স্বাধীনতার পক্ষে ব্যবহার করেন। আইন বিষয়ে তার দক্ষতা ও অর্থনৈতিক বিষয়ে সচেতনতার পাশাপাশি সমাজতন্ত্রী মনোভাব ও পশ্চিমা লেখকদের সম্পর্কে জ্ঞান তার লেখায় একটি অনন্য বৈশিষ্ট্য (এবং উত্তেজনা) এনে দেয়। তিনি ক্রমশ ইসলামি বিষয়াদিতে সীমাবদ্ধ না থেকে বৃহত্তর মানব বৈশিষ্ট্য নিয়ে আলোচনা করতে থাকেন।

## প্রধান প্রকাশনা
লেখকের লেখা কিছু বই নিম্নরুপ।

* বুনা আল-ইসলাম (ইসলামের গঠন ও প্রতিষ্ঠান), দার উসামা, দামেস্ক, ১৯৯২
* আল-মিতহাক আল-ইসলামি বি-ইউদাহ ইলা-ই-কুরআন (কুরআন ভিত্তিক ইসলামি সনদ), আল-দার আল-ওয়াতনাইয়্যাহ আল-জাদিদাহ, দামেস্ক, ২০০৪ 
* আল-ইনসান মান ইউকান? (কি মানুষকে মানুষ বানায়?), দার লাস, দামেস্ক, ২০০৮
## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:সম্ভাব্য জীবিত ব্যক্তি
বিষয়শ্রেণী:সিরীয় মুসলিম পণ্ডিত
যোগাযোগ-প্রণালীর ধারণক্ষমতা

তড়িৎ প্রকৌশল, পরিগণক (কম্পিউটার) বিজ্ঞান ও তথ্য তত্ত্ব ক্ষেত্রে **যোগাযোগ-প্রণালীর ধারণক্ষমতা** বলতে কোনও যোগাযোগ প্রণালীর ভেতর দিয়ে যে হারে নির্ভরযোগ্যভাবে তথ্য প্রেরণ বা স্থানান্তর করা সম্ভব, সে হারের আঁটো ঊর্ধ্ব সীমাকে বোঝায়।

কোলাহলপূর্ণ যোগাযোগ প্রণালী সংকেতলিখন উপপাদ্য অনুযায়ী কোনও প্রদত্ত যোগাযোগ প্রণালীর ধারণক্ষমতা হল যাদৃচ্ছিক ক্ষুদ্র ত্রুটির সম্ভাবনাসহ সর্বোচ্চ তথ্য হার (যার একক হল প্রতি একক সময়ে তথ্য)

১৯৪৮ সালে ক্লড শ্যানন প্রণীত তথ্য তত্ত্বে যোগাযোগ প্রণালীর ধারণক্ষমতার ধারণাটির সংজ্ঞা ও সেটিকে পরিগণনা করার একটি গাণিতিক প্রতিমান (মডেল)  প্রদান করা হয়েছে। তত্ত্বটির প্রধান ফলাফলটি অনুযায়ী উপরে সংজ্ঞায়িত যোগাযোগ প্রণালীর ধারণক্ষমতা হল প্রণালীর প্রবিষ্ট ও বহির্গত উপাত্তের মধ্যকার পারস্পরিক তথ্যের সর্বোচ্চ পরিমাণ, যেখানে প্রবিষ্ট বিতরণের সাপেক্ষে সর্বোচ্চকরণ করা হয়।

যোগাযোগ প্রণালীর ধারণাটি আধুনিক তারভিত্তিক ও তারবিহীন যোগাযোগ ব্যবস্থাগুলির বিকাশে কেন্দ্রীয় ভূমিকা রেখেছে। নতুন নতুন ত্রুটি সংশোধন সংকেতলিখন পদ্ধতির আগমনের ফলে তথ্য স্থানান্তরে যোগাযোগ প্রণালীর ধারণক্ষমতাতে প্রতিশ্রুত সীমার খুব কাছাকাছি সাফল্য অর্জন করা সম্ভব হয়েছে।

## তথ্যসূত্র

বিষয়শ্রেণী:তথ্য তত্ত্ব
বিষয়শ্রেণী:টেলিযোগাযোগ তত্ত্ব
বিষয়শ্রেণী:টেলিভিশন পরিভাষা